בוקר טוב, ורוניקה

בוקר טוב, ורוניקה (בפורטוגזית: Bom Dia, Verônica) היא סדרת דרמה ברזילאית, המבוססת על רומן בעל אותו שם. הסדרה עלתה לשידור לראשונה ב-1 באוקטובר 2020 בשירות הסטרימינג נטפליקס. היא נוצרה על ידי הסופר רפאל מונטס, האחראי על כתיבת הרומן, בשיתוף עם אילנה קאזוי, כשהשם הספרותי של היצירה הוא אנדראה קילמור. הסדרה בוימה על ידי חוסה הנריקה פונסקה.

==עלילה==
ורוניקה טורס היא פקידה במשטרה במחלק הרצח בסאו פאולו, נשואה ואמא לשני ילדים. שגרת חייה מקבלת תפנית, כשהיא עדה להתאבדות מזעזעת של אישה צעירה שקרתה מול עיניה. בעקבות האירוע, היא מסרבת לשתוק ומשאירה את מספר הטלפון שלה בפני נשים החוות התעללות ואלימות במהלך ריאיון עם התקשורת. באותו השבוע, היא מקבלת שיחה אנונימית מאישה מיואשת המבקשת עזרה. ב-10 בנובמבר 2020, נטפליקס חידשה את הסדרה לעונה שנייה אשר שודרה ב-3 באוגוסט 2022.

==דמויות==
===דמויות ראשיות===
* ורוניקה טורס (טאינה מילר): פקידה במשטרה במחלק הרצח בתחנת סאו פאולו, נשואה לפאולו ולה בן בשם רפאל ובת בשם לילה. לאחר שהייתה עדה להתאבדות של אישה צעירה מול עיניה, היא מחליטה לחקור לעומק מקרים של נשים שעברו התעללות, כשבדרך היא נתקלת בסוד של הזוג ז'נץ' וקלאודיו.
* ז'נץ' קרוז (קמילה מורגאדו): בת זוגו של קלאודיו, מסייעת לו בסדרת ההתעללויות שלו ובשמירת סוד זה. נמצאת תחת מעקב תמידי שלו, עד שהיא מחליטה לעשות מעשה קיצוני ולפנות לוורוניקה טורס.
* קלאודיו אנטונס ברנדאו (אדוארדו מוסקוביס): בכיר במשטרה. תוך כדי שהוא לוחץ על בת זוגו, ז'נץ', להביא לו ילד, הוא אחראי ביחד איתה לסדרת חטיפות והתעללויות של נשים מהתחנה המרכזית בסאו פאולו.
* דלגאדו וילסון קרוואנה (אנטוניו גראסי): מפקד מחלק הרצח בתחנת סאו פאולו והסנדק של ורוניקה. נמצא בשנה האחרונה שלו במשטרה.
* אניטה ברלינגר (אליסה וולפאטו): פקדית במחלק הרצח בתחנת סאו פאולו. המועמדת המובילה להחליף את קרוואנה.
* נלסון (סילביו גינדאנה): שוטר במחלק הרצח ביחידת המחשבים. מסייע לוורוניקה בבקשותיה.
* מצ'יאס קורדיירו (ריינלדו ג'יאנצ'יני): אדם בעל מעמד בכיר בחברה הידוע בשל יכולות הריפוי שלו.
* אנז'לה קורדיירו (קלרה קסטאנו): בתם של מצ'יאס וז'יזלי.
* ז'יזלי קורדיירו (קמילה מרדייה): אשתו של מצ'יאס.

===דמויות משנה===
* פאולו (סזאר מלו): בעלה של ורוניקה.
* לילה (אליס ולוורדה): בתם של ורוניקה ופאולו.
* רפאל (די-ג'יי אמורים): בנם של ורוניקה ופאולו.
* ז'וליו טורס (קסיו פנדולפי): אביה של ורוניקה. נהפך לצמח לאחר שחשף סוד בשרשרת הפיקוד הבכירה של ברזיל. מותו זיוף, כשהוגדר בפני רבים כהתאבדות.
* ויקטור פרטה (אדריאנו גאריב): אחראי על דיווח הגופות בחדר המתים.
* לימה (ג'ונאס אוליבה): שוטר במחלק הרצח.
* ז'ניס קרוז (מרינה פרובנזאנו): אחותה של ז'נץ'.
* קרלוס אלברטו (ז'וזה רובנס צ'אקה): ניצב במשטרה.
* גרגוריו דוארטה (סשה באלי): תוקף נשים באתר ההיכרויות "אהבה אידיאלית".
* מרטה קמפוס (ז'וליה לנינה): אחת הנתקפות בידי גרגוריו.
* טניה (אליני בורחס): אחת הנתקפות בידי גרגוריו. מחליטה לפנות לוורוניקה טורס על מנת למצוא את התוקף.
* דאוזה (דאוזדטה קמרגו דה סילבה) (פאלי סיקיירה): עולה על אוטובוס ממרניאו לסאו פאולו במטרה למצוא עבודה. אחת הנשים הנופלות ברשתם של הזוג ז'נץ' וקלאודיו.
* גלוריה (אסתר דיאס): ניצבת במשטרה, העוזרת לוורוניקה במרדף אחר מצ'יאס.
* קרול (ליזה דל דאלה): חברתה הטובה של אנז'לה.

==פרקים==
===סקירת סדרה===

===עונה 1 (2020)===

{| class="wikitable sortable" style="text-align: center" width=100%
|-
! scope="col" style="background:#455339; color:#fff; width:7%;"| מספר פרק
! scope="col" style="background:#455339; color:#fff;"| כותרת
! scope="col" style="background:#455339; color:#fff; width:14%;"| אורך פרק
! scope="col" style="background:#455339; color:#fff; width:20%;"| תאריך שידור מקורי
|-
|1
|align="right"|"בוקר טוב, ורוניקה"
|42 דקות
|1 באוקטובר 2020
|-
|colspan=4; align="right"|לאחר שאישה צעירה מתאבדת לנגד עיניה, השוטרת ורוניקה טורס מחליטה לחקור את המקרה ואת נסיבות מותה. אישה שחווה התעללות מצד בעלה שותפה לסוד אפל.
|-
|2
|align="right"|"בתוך הקופסה"
|43 דקות
|1 באוקטובר 2020
|-
|colspan=4; align="right"|לאחר שהותירה את מספר הטלפון שלה בפני נשים החוות התעללות, אישה נוספת שהותקפה בידי גבר באתר היכרויות, פונה לוורוניקה. במקביל, ז'נץ' אוזרת אומץ ופונה לוורוניקה בזמן שבעלה אינו נוכח בבית.
|-
|3
|align="right"|"ביקור לא צפוי"
|48 דקות
|1 באוקטובר 2020
|-
|colspan=4; align="right"|מבצע משטרתי מתנהל על מנת לתפוס את הגבר שמוכר את התמונות ברשת האפלה. ז'ניס, אחותה של ז'נץ', מגיעה לביקור מבלי להודיע.
|-
|4
|align="right"|"צ'או, נסיכה"
|42 דקות
|1 באוקטובר 2020
|-
|colspan=4; align="right"|ז'נץ' מודאגת מהמצב של אחותה ומתחילה לאסוף ראיות מפלילות נגד בעלה. ורוניקה פותחת פרופיל באתר ההיכרויות "אהבה אידיאלית" תחת שם בדוי במטרה לתפוס את הגבר המתעלל.
|-
|5
|align="right"|"מחוץ לקופסה"
|46 דקות
|1 באוקטובר 2020
|-
|colspan=4; align="right"|ז'נץ' לא שומעת בקולו של ברנדאו ונפגעת, תוך כדי שהיא מעבירה לוורוניקה מידע מפליל עליו.
|-
|6
|align="right"|"הכלוב"
|42 דקות
|1 באוקטובר 2020
|-
|colspan=4; align="right"|ורוניקה יוצאת לפעולה נגד ברנדאו, כשהיא מצליחה לאכן את הטלפון הנייד שלו ולעקוב אחר רכבו לאחר שמקבלת סיוע מנלסון, שנמצא במעקב אחר הטלפון. במהלך מבצע זה, ורוניקה נקלעת למארב של מתנקשים מקצועיים.
|-
|7
|align="right"|"עופי, ציפור קטנה"
|50 דקות
|1 באוקטובר 2020
|-
|colspan=4; align="right"|ורוניקה מתקדמת בחקירתה ומגלה קשר לחקירה האחרונה שניהל אביה. ז'נץ' מנסה לעצור את ברנדאו, אך משלמת על כך ביוקר.
|-
|8
|align="right"|"האישה שידעה יותר מדי"
|44 דקות
|1 באוקטובר 2020
|-
|colspan=4; align="right"|ורוניקה ממשיכה בניסיונותיה לגלות את מיקום החווה של ברנדאו ומתקדמת אל עבר תכנון הנקמה.
|}

===עונה 2 (2022)===

{| class="wikitable sortable" style="text-align: center" width=100%
|-
! scope="col" style="background:#455339; color:#fff; width:7%;"| מספר פרק
! scope="col" style="background:#455339; color:#fff;"| כותרת
! scope="col" style="background:#455339; color:#fff; width:14%;"| אורך פרק
! scope="col" style="background:#455339; color:#fff; width:20%;"| תאריך שידור מקורי
|-
|1
|align="right"|"ניצחונות והפסדים"
|53 דקות
|3 באוגוסט 2022
|-
|colspan=4; align="right"|ורוניקה שנמצאת מתחת לרדאר ומתכננת נקמה מצליחה לאתר חבר כנופיה ראשון בפאזל בעזרת שותף ותיק מעברה. הפקדית אניטה מגלה פרטים חדשים.
|-
|2
|align="right"|"זאב בעור של כבש"
|52 דקות
|3 באוגוסט 2022
|-
|colspan=4; align="right"|ורוניקה חוקרת מי מאחורי השם "דואום" ואת בית היתומים החדש. בתו של הגואל, מצ'יאס, חושדת בשיטת הריפוי שלו.
|-
|3
|align="right"|"בין גן עדן לגיהנום"
|55 דקות
|3 באוגוסט 2022
|-
|colspan=4; align="right"|ההתמדה למציאת האמת מתחזקת עבור ורוניקה לאחר אובדן חבר קרוב. אניטה ממשיכה במסע לאיתור ז'נץ'.
|-
|4
|align="right"|"אמת או חובה"
|51 דקות
|3 באוגוסט 2022
|-
|colspan=4; align="right"|ורוניקה מצליחה להיכנס לביתו של מצ'יאס ונוקטת בניסיון לעצור אותו לפני שיפגע במשפחתה.
|-
|5
|align="right"|"שתיקת הקורבנות"
|54 דקות
|3 באוגוסט 2022
|-
|colspan=4; align="right"|אנז'לה מכירה במקרי ההתעללות של אביה לאחר שמזמין לביתו אורחת אותה אנז'לה מכירה היטב.
|-
|6
|align="right"|"דואום"
|46 דקות
|3 באוגוסט 2022
|-
|colspan=4; align="right"|מצ'יאס ממשיך בניסיונתיו למנוע מהאמת להתפרץ בפני המון תומכיו תוך כדי שהוא פוגע בוורוניקה, הנחושה לחשוף אותו. ז'יזלי נאלצת לקבל החלטה אמיצה.
|}

==קישורים חיצוניים==

==הערות שוליים==

קטגוריה:סדרות דרמה
קטגוריה:נטפליקס: תוכניות וסדרות